LG introducerer 2023 OLED-TV

LG er klar med en 2023-lineup af OLED-TV. Dette års LG OLED-fjernsyn byder på flere tekniske opgraderinger, hvor lysstyrken igen har været i fokus. G3-modellen er ifølge LG op til 70% mere lysstærk end forrige model.

Derudover er webOS også blevet opgraderet, med bla. et optimeret interface og en forbedret hjemmeskærm. Alle tre TV benytter sig af nyeste generation α9 Gen6 – 4K AI processor.

HDMI 2.1a og gaming-features

LG 2023 OLED-TV kører fortsat med stort på gaming-features, hvor der er understøttelse af VRR (Variable Refresh Rate), AMD FreeSync, Nvidia G-SYNC og HDMI 2.1a. HDMI 2.1a byder blandt andet på Source-Based Tone Mapping (SBTM) og Quick Media Switching VRR (QMS-VRR).

Med QMS-VRR undgår man at TV’et skifter til sort skærm, når billedefrekvensen ændres.

LG C3

Priser og lancering

LG har endnu ikke afsløret pris og lancering for 2023 OLED-fjernsynene. Hvis vi går ud fra sidste års lancering, kan vi nok forvente at se dem til forår.

Den mere prisvenlige B3 og A3 model, lanceres senere på året.

LG C3

4K OLED
OLED Evo-panel med Brightness Booster
α9 Gen6-processor
webOS 23

Størrelser: 42″, 48″, 55″, 65″ og 77″

LG G3

4K OLED
OLED Evo-panel med Brightness Booster Max
α9 Gen6-processor
webOS 23

Størrelser: 55″, 65″, 77″, 83″ og 97″

LG Z3

8K OLED
OLED Evo-panel med Brightness Booster Max
α9 Gen6-processor
webOS 23

Størrelser: 77″ og 88″

Kort om de nye OLED-TV

Læs også: Samsung introducerer ViewFinity S9

LG introducerer 2023 OLED-TV